Igasugust statistikat tehakse.  Midagi need muidugi näitavad, kuigi keskmised näitajad on ikka väga ... eksitavad. Näiteks keskmine palk, keskmine vanus, keskmine tarbitud alkoholi hulk jms    Kusagilt on kõrvu jäänud, et keskmine eestlane vaatab telekat keskmiselt üle nelja tunni päevas. Ja et see on ikka liiga palju.  Viimase näitaja kohta tahaks kobiseda. Miks neid saateid üldse tehakse ja igasuguseid kanaleid avatakse, kui liigne teleka vahtimine on kuidagi nüri või madal tegevus?  Kui midagi vaadata pole või ainult  seepide kordusi näidatakse, siis ma ju ei vaata.    Uue hooaja alguses ponnistab iga kanal, et endale vaatajaid meelitada. Osa formaate kestavad juba aastaid, näiteks "Tähed muusikas", mis on vaatamata uuele stuudiosisustusele ennast ammendanud. Ikka Mart Sander "oma tuntud headuses" ja lauljad, kellest mitmed on igal hooajal vähemalt korra või paar pildikastis.  "Tähelaev" aga on huvitav just seetõttu, et saatejuhid vahelduvad ja külalised muidugi ka. Selle hooaja esimesed leiud on olnud  väga vahvad. Nii Ave Alavainu kui Ave Nahkur on tavavaatajale suhteliselt tundmatud, seetõttu huvitavad.    Reisisaateid on ka igal hooajal olnud, aga seni on nad sarnanenud - üks avalikkusele tuntud isik saadetakse reisile ja läbi selle siis tutvustatakse mõnda kauget maad ja tema eripära. Sõbra soovitusel vaatasin täna "kahe kange"ehk Kristjan Jõekalda ja Teet Margna reisi ettevalmistusi ja saabumist Lõuna-Ameerikasse. Võib-olla on ka siin aluseks mõni sisseostetud formaat(ei tea selliseid asju), kuid väga mõnus oli. Hea hooga ja vaimuka tekstiga, lausa lust jälgida!    Kaks tundi hommikul telekat vahitud nagu niuhti. Õhtuks olen endale ära märkinud ka Hannes Võrno uue saate "Luurekeskus" ja vanadest olijatest "Erisaate" ja "Eesti otsib superstaari". "Foobiat" vaataks ka!!  Hilisõhtul veel "Miss Marple". Uudistest rääkimata.  Vahepeal peab oma tähtsad toimetused ära  tegema.    Nüüd ongi mure - 4tunnine "limiit" läheb lõhki!!!  Olengi telekahaige, jah!?    Pilt ja jutt siit